Bloedvoorraad in die rooiArgieffoto Die Nasionale Bloeddiens (SANBD) het Dinsdag ŉ waarskuwing uitgereik dat sy bloedvoorraad ‘n kritieke laagtepunt bereik het. Volgens die SANBD moet hy minstens 3 000 eenhede bloed per dag invorder. Dié doelwit word egter nie behaal nie en die tekort word toegeskryf aan die skool- en universiteitsvakansies asook die koue weer. Die invorderings het nou so drasties gedaal dat die bloedvoorraad op minder as ‘n dag se voorraad neerkom. – SAPA